Palovaroitin voi olla joko asukkaan tai taloyhtiön vastuulla. Jos taloyhtiössä on sähköverkkoon kytketty palovaroitin, on taloyhtiö vastuussa palovaroittimen uusimisesta ja paristonvaihdosta, mutta asukas vastuussa sen toimintakunnon tarkastamisesta. Vastuu palovaroittimesta on taas kokonaan asukkaalla itsellään eli asunnon ollessa vuokrattuna vuokralaisella, jos asunnossa perinteinen paristokäyttöinen palovaroitin. Vuokralainen vastaa tällöin siitä, että asunnossa on riittävä määrä palovaroittimia ja että ne ovat toimintakuntoisia.